b'\n_START_ARTICLE_\nAudi Shooting Brake\n_START_PARAGRAPH_\nAudi Shooting Brake (ogs\xc3\xa5 kjent som Audi TT Shooting Brake) er en konseptbil utviklet av den tyske bilprodusenten Audi. Bilen ble offisielt vist frem p\xc3\xa5 Tokyo Motor Show i 2005. Den er en studie i en sporty, tod\xc3\xb8rs, kompakt coup\xc3\xa9._NEWLINE_Konseptbilen er drevet av en 2,3 l VR6-motor som yter 250\xc2\xa0hk ved 6\xc2\xa0200 omdreininger, og har et dreiemoment p\xc3\xa5 350\xc2\xa0Nm mellom 2\xc2\xa0500 og 3\xc2\xa0000 omdreininger. Motoren, som allerede finnes i noen av Audis modeller, som andregenerasjons A3 og sportsbilen TT er sterk nok til \xc3\xa5 akselerere bilen fra 0\xe2\x80\x93100km/h p\xc3\xa5 seks sekunder, og f\xc3\xa5r bilen til \xc3\xa5 n\xc3\xa5 toppfarten p\xc3\xa5 250\xc2\xa0km/t (elektronisk sperre). Bilen er utstyrt med permanent firehjulstrekk som Audi markedsf\xc3\xb8rer under merkenavnet quattro._NEWLINE_Eksteri\xc3\xb8ret er dominert av en massiv frontgrill, litt annerledes enn den karakteristiske grillen p\xc3\xa5 de nyeste Audi-modellene, sammen med frontlykter i klart glass med LED-teknologi. 19", dobbeltekede felger produsert av quattro GmbH. Interi\xc3\xb8ret fokuserer p\xc3\xa5 sporty design og er dominert av materialer som aluminium og skinn. Noe viktig i interi\xc3\xb8ret er en utviklet versjon av et navigasjonssystem med trykkf\xc3\xb8lsom skjerm og persongjenkjenning._NEWLINE_Den 24. januar 2007 ble det klart at Audi bestemte seg for ikke \xc3\xa5 produsere bilen.'